ભરૂચ જિલ્લા પોલીસ અધિક્ષકની કચેરી અને અંકલેશ્વર 'સ્માર્ટ'પોલીસ-સ્ટેશન ખાતે 'મેઘાણી-સાહિત્ય'કોર્નર સુરક્ષા સેતુ સોસાયટી – ભરૂચ જિલ્લા પોલીસ અને ઝવેરચંદ મેઘાણી સ્મૃતિ સંસ્થાન દ્વારા જાહેર જનતા માટે ખુલ્લું મૂકાયું હતું. પિનાકી મેઘાણી અને તેમના માતા કુસુમબેન મેઘાણી, ભરૂચ જિલ્લા પોલીસ અધિક્ષક સંદીપ સિંહ (આઈપીએસ), લોકગાયક અભેસિંહ રાઠોડ, એએસપી રવિ મોહન સૈની (આઈપીએસ), ડીવાયએસપી ભરતભાઈ રાઠોડ અને એન. ડી. ચૌહાણ, પીઆઈ લાડવા, વાગડીયા, તરડે, ચૌધરી, ઝાલા, ઘાસુરા, કવા, તડવી, વાડુકર, જાદવ અને સાદડીયા, પીએસઆઈ મુનીયા, પટેલ, દેસાઈ અને ડોડીયા સહિત મોટી સંખ્યામાં પોલીસ પરિવાર ઉપસ્થિત રહ્યો હતો. મહાત્મા ગાંધીએ જેમને 'રાષ્ટ્રીય શાયર'ના ગૌરવપૂર્ણ બિરૂદથી નવાજેલા તેવા સમર્થ સાહિત્યકાર, લોકસાહિત્યના સંશોધક, સ્વાતંત્ર્ય-સેનાની અને સંનિષ્ઠ પત્રકાર ઝવેરચંદ મેઘાણીએ ૨૫ વર્ષના ટૂકાં ગાળામાં કવિતા, નવલકથા, નવલિકા, નાટક, જીવન-ચરિત્ર, ઈતિહાસ, પ્રવાસ-વર્ણન, લોકસાહિત્ય સંશોધન અને વિવેચન, લોકગીતો, લોકકથાઓ એવા વિવિધ વિષયોનાં ૧૦૦ જેટલાં પુસ્તકો લખ્યાં હતાં. આમાંથી ૭૫ જેટલાં પ્રાપ્ય પુસ્તક અહિ મૂકાયા છે. ઝવેરચંદ મેઘાણીએ ૧૯૨૨જ્રાક્નત્ન લખેલ પ્રથમ પુસ્તક 'કુરબાનીની કથાઓ'થી લઈને ૧૯૪૭જ્રાક્નત્ન અવસાન થયુ ત્યારે અપૂર્ણ રહેલી નવલકથા 'કાળચક્ર' ઉપરાંત તેમના અતિ લોકપ્રિય પુસ્તકો 'યુગવંદના', 'સિંધુડો', 'વેવિશાળ', 'સોરઠ તારાં વહેતાં પાણી', 'માણસાઈના દીવા', 'સૌરાષ્ટ્રની રસધાર', 'સોરઠી બહારવટિયા', 'સોરઠી સંતો', 'રઢિયાળી રાત', 'સોરઠી સંતવાણી' અહિ ખાસ ઉપલબ્ધ કરાયા છે. પોલીસ સ્ટેશને આવતા નાગરિકો મેઘાણી-સાહિત્ય વાંચીને પ્રેરણા મેળવી શકશે તેવી આશા છે. ફરજ અર્થે સતત કાર્યરત રહેનાર પોલીસ પરિવાર પણ સમય મળ્યે આ સાહિત્યનો આસ્વાદ માણી શકશે.